കൂടുതല് ചര്ച്ച ചെയ്താല് എല്ലാം കുളമാകും ഡിസിസി അധ്യക്ഷ പട്ടികയില് ഇനി അവശേഷിക്കുന്നത് പ്രഖ്യാപനം മാത്രം തര്ക്കം തീര്ക്കാന് ഗ്രൂപ്പുകളെ തൃപ്തിപ്പെടുത്തേണ്ടെന്ന് പൊതുനിലപാട് സതീശനും സുധാകരനും ആശയവിനിമയം നടത്തി ഹൈക്കമാന്ഡ് തീരുമാനം അന്തിമമെന്ന് നേതാക്കള് തിരുവനന്തപുരം: ഡിസിസി അധ്യക്ഷ പട്ടികയെ ചൊല്ലി ഇനി കേരളത്തില് നേതാക്കളുമായി ചര്ച്ച വേണ്ടെന്ന തീരുമാനത്തില് പ്രതിപക്ഷ നേതാവും കെപിസിസി അധ്യക്ഷനും. കൂടുതല് ചര്ച്ചകള് നടത്തിയാല് എല്ലാം കുളമാകുന്ന അവസ്ഥയിലേക്ക് കാര്യങ്ങള് എത്തുമെന്ന ബോധ്യത്തിലാണ് ഇനി ചര്ച്ചകള് ആവശ്യമില്ലെന്ന് വി.ഡി. സതീശനും കെ. സുധാകരനും തീരുമാനിച്ചത്. ഇത് സംബന്ധിച്ച ഇരുവരും തമ്മില് ആശയവിനിമയം നടത്തി. ഡി.സി.സി. പ്രസിഡന്റുമാരുടെ പട്ടികയെച്ചൊല്ലി മുതിര്ന്ന നേതാക്കളായ ഉമ്മന് ചാണ്ടിയും രമേശ് ചെന്നിത്തലയും പരാതി ഉന്നയിച്ചിരുന്നു. ഗ്രൂപ്പുകളെ തഴഞ്ഞ് കെ സി വേണുഗോപാലിന് താല്പ്പര്യമുള്ളവരെ തിരുകി കയറ്റാനുള്ള ശ്രമമാണ് നടക്കുന്നത് എന്ന വികാരമായിരുന്നു പൊതുവേ ഉയര്ന്നത്. ഇക്കാര്യം ചൂണ്ടിക്കാട്ടി സോണിയാ ഗാന്ധിക്ക് കത്തും നല്കിയിരുന്നു. എന്നാല്, പരിഹാര നടപടിയെന്നത് ഗ്രൂപ്പുകള്ക്ക് വീണ്ടും പ്രാധാന്യംനല്കിയുള്ള ഒത്തുതീര്പ്പ് ചര്ച്ച അല്ലെന്നാണ് സുധാകരന്റെയും സതീശന്റെയും നിലപാട്. ഡി.സി.സി. പ്രസിഡന്റുമാരുടെ പട്ടിക തയ്യാറാക്കിയത് കൂടിയാലോചനകള്ക്ക് ശേഷമാണെന്ന് സുധാകരനും സതീശനും ആവര്ത്തിക്കുന്നു. ഇരുനേതാക്കളും ആരെയൊക്കെ പ്രസിഡന്റാക്കണമെന്ന നിര്ദേശവും മുന്നോട്ടുവെച്ചിട്ടുണ്ട്. അതെല്ലാം പരിഗണിക്കുകയും ചെയ്തതാണ്. ഗ്രൂപ്പ് പരിഗണനമാത്രം അടിസ്ഥാനമാക്കി വീതംവെക്കലുണ്ടാകില്ലെന്നത് പൊതുനിലപാടാണ്. എന്നാല് ഗ്രൂപ്പുകള് നിര്ദേശിച്ച ചിലരെ പരിഗണിക്കുകയും ചെയ്യും. മുന് ഡി.സി.സി. പ്രസിഡന്റുമാരെയും പരിഗണിക്കുന്നില്ല. ഒന്നിലേറെ പേരുകള് നിര്ദേശങ്ങളായും അല്ലാതെയും പരിഗണിക്കപ്പെട്ട ജില്ലകളിലാണ് പാനല് നല്കിയത്. ഇതില് ആരെ നിശ്ചയിക്കണമെന്ന് ഹൈക്കമാന്ഡിന് തീരുമാനിക്കാം. ഒപ്പം എല്ലാനേതാക്കളുടെയും നിര്ദ്ദേശം ഹൈക്കമാന്ഡ് പരിഗണിക്കുകയും ചെയ്യുന്നുണ്ട്. പ്രസിഡന്റുമാരുടെ പട്ടികയില് ഉള്പ്പെട്ടവരെന്ന നിലയില് ചില പേരുകള് ഉയര്ത്തിക്കാണിക്കുകയും പ്രതിഷേധിക്കുകയും ചെയ്യുന്നത് പട്ടികയാകെ മോശമാണെന്ന് സ്ഥാപിക്കാനുള്ള ശ്രമമാണെന്നാണ് പ്രതിപക്ഷനേതാവും കെപിസിസി. പ്രസിഡന്റും കരുതുന്നത്. അതേസമയം ഡി.സി.സി. പ്രസിഡന്റുമാരുടെ പട്ടിക കെ. സുധാകരന് അനുകൂലികളുടെ സാമൂഹിക മാധ്യമ കൂട്ടായ്മയില് വന്നത് വിവാദമായി. സുധാകരന്റെ ബന്ധുവാണ് ഇത് പോസ്റ്റ് ചെയ്തതെന്നും ആരോപണമുണ്ട്. ഇതോടെ വിശദീകരണവുമായി കെപിസിസി. പ്രസിഡന്റ് രംഗത്തെത്തി. അന്തിമപ്പട്ടിക സാമൂഹിക മാധ്യമങ്ങളിലൂടെ പുറത്തുവിട്ടെന്ന് പ്രചരിപ്പിക്കുന്ന വാര്ത്ത അടിസ്ഥാനരഹിതവും നുണപ്രചാരണവുമാണെന്ന് സുധാകരന് പറഞ്ഞു. പട്ടിക ഐ.സി.സി.യുടെ പരിഗണനയിലാണ്. അത് അന്തിമമായി പ്രസിദ്ധീകരിക്കുന്നത് വരെ ഒരുവിധത്തിലും പുറത്തുവരുന്ന സാഹചര്യമില്ലെന്നും അദ്ദേഹം വ്യക്തമാക്കി. അതേസമയം വി ഡി സതീശനും കെ സി വേണുഗോപാലും തമ്മിലുള്ള കൂട്ടുകെട്ട് എല്ലാം വീതിച്ചെടുക്കുന്നു എന്ന വികാരവും കോണ്ഗ്രസില് ശക്തമാണ്. ഈ വികാരം ശമിപ്പിക്കാനുള്ള ശ്രമങ്ങളും നേതാക്കള് നടത്തുന്നുണ്ട്. രാഹുല് ഗാന്ധിക്ക് കെപിസിസി നല്കിയ സാധ്യതാ പട്ടിക ഇങ്ങനെ തിരുവനന്തപുരം: മണക്കാട് സുരേഷ്കെസി വേണുഗോപാല്കൊല്ലം: ആര് ചന്ദ്രശേഖര്വിഡി സതീശന്, രാജേന്ദ്രപ്രസാദ്കൊടിക്കുന്നില് സുരേഷ്ആലപ്പുഴ: ബാബുപ്രസാദ്ഐ ഗ്രൂപ്പ്, എംജെ ജോബ്കെസി വേണുഗോപാല്എറണാകുളം മുഹമ്മദ് ഷിയാസ്വിഡി സതീശന്, ഐകെ രാജുഐ ഗ്രൂപ്പ്കോട്ടയം: നാട്ടകം സുരേഷ്തിരുവഞ്ചൂര് രാധാകൃഷ്ണന്പത്തനംതിട്ട: സതീഷ് കൊച്ചുപറമ്ബില്പിജെ കുര്യന്ഇടുക്കി: സിപി മാത്യുതൃശൂര്: അനില് അക്കരടിഎന് പ്രതാപന്, ജോസ് വെള്ളൂര്കെ സുധാകരന്പാലക്കാട്: എ തങ്കപ്പന്കെസി വേണുഗോപാല്, എവി ഗോപിനാഥ്മലപ്പുറം: ആര്യാടന് ഷൗക്കത്ത്, വി എസ് ജോയ്എ ഗ്രൂപ്പ്കോഴിക്കോട്: കെ പ്രവീണ് കുമാര്കെ മുരളീധരന്വയനാട്:കെകെ അബ്രഹാംകെസി വേണുഗോപാല്കണ്ണൂര്: മാര്ട്ടിന് ജോര്ജ്കെ സുധാകരന്കാസര്കോട്: ഖാദര് മങ്ങാട്എഗ്രൂപ്പ്, നീലകണ്ഠന്ഐ ഗ്രൂപ്പ് പ്രതീക്ഷിച്ച പലരും ഈ പട്ടികയില് ഇല്ലെന്നതാണ് വസ്തുത. തൃശൂരില് പത്മജാ വേണുഗോപാലും പത്തനംതിട്ടയില് പഴകുളം മധുവും സാധ്യതാ പട്ടികയില് ഇല്ല. എറണാകുളത്ത് പിടിമുറുക്കാനുള്ള വിഡി സതീശന്റെ തന്ത്രങ്ങളും ഐ ഗ്രൂപ്പിനെ അലോസരപ്പെടുത്തുന്നുണ്ട്. കണ്ണൂരില് മാത്രമാണ് കെ സുധാകരന് സ്വന്തം താല്പ്പര്യം ഇതുവരെ അംഗീകരിപ്പിക്കാന് കഴിഞ്ഞത്. പാലക്കാട് വിടി ബല്റാമിന് വേണ്ടി ആരും വാദിച്ചില്ല. എവി ഗോപിനാഥ് വരണമെന്നാണ് സുധാകരന്റെ ആഗ്രഹം. അതിനെ കെസി അംഗീകരിക്കുന്നുമില്ല. എ ഗ്രൂപ്പിലെ വിള്ളലിന് തെളിവാണ് കോട്ടയത്തെ നാട്ടകം സുരേഷിന്റെ പട്ടികയിലെ സ്ഥാനം. തിരുവഞ്ചൂരിന്റെ നിര്ദ്ദേശം അംഗീകരിച്ച് സ്വന്തം തട്ടകമായ കോട്ടയത്ത് ഉമ്മന് ചാണ്ടിയെ വെട്ടുകയാണ് ഫലത്തില്. ചെന്നിത്തലയുടെ ജന്മനാടായ ആലപ്പുഴയില് പോലും ഐ ഗ്രൂപ്പിന്റെ ആഗ്രഹത്തെ കെസി വെട്ടുന്നു. വിശാല ഐ ഗ്രൂപ്പെന്ന സങ്കല്പ്പത്തെ തകര്ത്താണ് വിഡിയും കെ മുരളീധരനും സ്വന്തക്കാരെ ഡിസിസി പ്രസിഡന്റുമാരാക്കുന്നത്. കെപിസിസി ജനറല് സെക്രട്ടറി കെ. പ്രവീണ്കുമാര് കോഴിക്കോട് ഡി.സി.സി പ്രസിഡന്റായേക്കും. ജില്ലയില് നിന്നുള്ള എംപിമാര് മുന്നോട്ടുവച്ച പേര്, കെപിസിസി നേതൃത്വും ഹൈക്കമാന്ഡും അംഗീകരിച്ചതായായാണ് സൂചന. കെ സുധാകരന് ആരുടേയും പേര് നിര്ദ്ദേശിക്കാതിരുന്നതും പ്രവീണിന് അനുകൂലമായി. ഐ ഗ്രൂപ്പ് എന് സുബ്രമഹ്ണ്യന്റേയും എ ഗ്രൂപ്പ് ബാലകൃഷ്ണന് കിടാവിന്റേയും പേരുകളാണ് അധ്യക്ഷ സ്ഥാനത്തേക്ക് നിര്ദ്ദേശിച്ചത്. ജില്ലയില് നിന്നുള്ള എംപിമാരായ കെ.മുരളീധരനും എം.കെ രാഘവനും പ്രവീണ്കുമാറിന്റ പേരും മുന്നോട്ടുവച്ചു. ഈ മൂന്നുപേരുകളുമാണ് ഹൈക്കമാന്ഡിന് സമര്പ്പിച്ച ചുരുക്കപ്പട്ടികയില് ഉണ്ടായിരുന്നത്. തുടര്ന്ന് എ.െഎ.സി.സി ജനറല് സെക്രട്ടറി താരിഖ് അന്വര് ഡല്ഹിയില് നടത്തിയ ചര്ച്ചയില് പ്രവീണിനെ തന്നെ അധ്യക്ഷനാക്കണമെന്ന് എംപിമാര് ആവര്ത്തിച്ചു. കെപിസിസി പ്രസിഡന്റും ഇത് അംഗീകരിച്ചതോടെയാണ് പ്രവീണിന് നറുക്കുവീണതെന്നാണ് സൂചന. കെപിസിസി വര്ക്കിങ് പ്രസിഡന്റ് ടി സിദ്ദിഖിനും കെപിസിസി നേതൃത്വവുമായി ഇടഞ്ഞുനില്ക്കുന്ന മുല്ലപ്പള്ളിക്കും പ്രവീണ് വരുന്നതിനോട് എതിര്പ്പില്ല. കെ സുധാകരന് സ്വന്തം നിലയ്ക്ക് ആരുടേയും പേര് നിര്ദ്ദേശിക്കാതിരുന്നതും പ്രവീണിന് അനുകൂലമായെന്നാണ് നിഗമനം. Stories you may Like